OpenLLM-France/wikimedia huggingface dataset:
# Riserva naturale controllata Lago di Serranella

La reserva natural controlada del Llac de Serranella (en italià: Riserva naturale controllata Lago di Serranella) és una àrea natural protegida dels Abruços, instituïda l'any 1990.

## Descripció

L'àrea protegida té una extensió de prop de 300 hectàrees i es troba als municipis de Casoli, Altino i Sant'Eusanio del Sangro, tots ells dins la província de Chieti, on conlueixen els rius Sangro i Aventino. La seva gestió està confiada als municipis junt amb el WWF, i a la Cooperativa Cogecstre.

## Flora

L'el·lèbor palustre hi té una presència important. També es troba el roure, el vern negre, diverses espècies de salzes i de pollancres.

## Fauna

A la localitat de Sant'Eusanio del Sangro hi ha un centre de recuperació de la tortuga d'aigua dolça, dins el projecte anomenat EMYS Abruzzo. És particularment rica l'avifauna. Inclou Casmerodius albus, la cigonya negra, el Phoenicopterus, el falcó dels pantans, el falcó pescaire i el Milvus milvus.

## Referències

* ↑ «Lago di Serranella» (en italià). WWF Italy. [Consulta: 8 setembre 2019].
# Elif Elmas

Elif Elmas (en macedoni: Елиф Елмас) (Skopje, 27 de setembre de 1999) és un futbolista macedoni. Juga com a migcampista i el seu actual equip és el RB Leipzig.

## Trajectòria
### Rabotnički

Elmas va començar la seva carrera en les categories inferiors del FK Rabotnički. El 2015 va tenir un breu pas pel SC Heerenveen neerlandès. Després va tornar al FK Rabotnički. La temporada 2015-16 va debutar a la Primera Divisió de Macedònia del Nord, i la temporada 2016-17 es va convertir en un jugador clau en el seu club, ja que va realitzar al llarg de la temporada 6 gols, sent una de les sensacions del campionat macedoni, i tot als 17 anys.

### Fenerbahçe

El juliol de 2017, Elmas va fitxar pel Fenerbahçe SK de la lliga turca. Va debutar amb el seu nou club el 7 d'agost de 2017 en un partit amistós contra el Cagliari Calcio italià.
Va debutar de forma oficial amb el club turc el 28 de gener de 2018, entrant en el minut 64, en un partit de la Superliga de Turquia davant el Trabzonspor. El seu primer partit com a titular es va produir el 31 de gener de 2018 en la Copa de Turquia davant el Giresunspor, en el qual a més va donar una assistència.

### Nàpols

La nit del 22 de juliol de 2019, el Fenerbahçe SK va comunicar, a través de les xarxes socials, que havia arribat a un acord per al traspàs d'Elmas al Nàpols de la Serie A.

## Internacional

Elif Elmas és internacional amb la selecció de futbol de Macedònia del Nord sub-17, amb la sub-19 i amb la sub-21. En 2017 va ser convocat amb la selecció sub-21 per disputar l'Eurocopa Sub-21 de 2017. En el seu debut, Macedònia del Nord va caure derrotada per 5-0 davant Espanya, amb un destacat Marco Asensio que va marcar un hat-trick.
Amb la selecció absoluta hi va debutar l'11 de juny de 2017 en un partit de classificació per al Mundial 2018 enfront de la selecció de futbol d'Espanya.

## Palmarès
### SSC Napoli

* 1 Serie A: 2022-23
* 1 Copa italiana: 2019-20

## Referències

* ↑ «Elif Elmas ficha por el Fenerbahce (en turco)». ntv.com.tr.
* ↑ «El Fenerbahçe anuncia la venta del prometedor Elmas al Nápoles». BeSoccer, 23-07-2019. [Consulta: 23 juliol 2019].
* ↑ «España sub-21 pasa por encima de Macedonia». BeSoccer, 17-06-2017.
* ↑ «El Nàpols, campió de Lliga 33 anys després: primer Scudetto post-Maradona». CCMA, 04-05-2023. [Consulta: 6 maig 2023].

## Enllaços externs

* Fitxa a Macedonian Football (anglès)
* sport.de
* Elif Elmas, Fitxa a Soccerway
# Isoperla ouachita

Isoperla ouachita és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: els Estats Units (Arkansas, Missouri i Oklahoma).

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Stark & Stewart, 1973. Ent. News 84(6):192-197.
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Aquatic Macroinvertebrates of the Strawberry River System inNorth-central Arkansas (anglès)
* ↑ Stoneflies of Cleveland County, Arkansas (anglès)
* ↑ Stoneflies of Lafayette County, Arkansas (anglès)
* ↑ Stoneflies of Missouri (anglès)
* ↑ Missouri Department of Conservation Arxivat 2013-09-08 a Wayback Machine. (anglès)
* ↑ Stoneflies of Oklahoma (anglès)
* ↑ Distribution of Stoneflies (Plecoptera) in Oklahoma (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ NatureServe (anglès)
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)

## Bibliografia

* Poulton & Stewart, 1991. Mem. Am. Entomol. Soc. 38:1-116.
# Francesc Riera i Claramunt

Francesc Riera i Claramunt (Martorell, Baix Llobregat 31 de desembre de 1889 - Mèxic 14 de desembre de 1955) fou un sindicalista i polític català. Era propietari i agricultor, fou directiu de la Federació de Rabassers de Catalunya, fundada el 1908, i cofundador de la Unió de Rabassaires el 1922, que presidirà des del 1930 i de la que en serà el principal propagandista juntament amb l'aleshores advocat sindicalista Lluís Companys.
Escollit alcalde de Martorell a les eleccions municipals de 1930 pel republicanisme radical, el 1931 representà UR en la Conferència d'Esquerres. Fou elegit diputat per Esquerra Republicana de Catalunya a les eleccions al Parlament de Catalunya de 1932. Va ser vocal del Consell d'Agricultura, Ramaderia i Boscos de la Conselleria d'Agricultura de la Generalitat de Catalunya. Formà part de les comissions parlamentàries de justícia i dret, diputació permanent, govern interior, treball i reforma del reglament, i es preocupà sobretot per temes agraris i defensà el dret dels rabassaires. El 1932, però, deixà la presidència d'Unió de Rabassaires, desplaçat per dirigents més propers al Bloc Obrer i Camperol i a la Unió Socialista de Catalunya.
Fou un dels impulsors de la Llei de Contractes de Conreu, i fou empresonat arran els fets del sis d'octubre de 1934. Durant la guerra civil espanyola va col·laborar en la indústria bèl·lica republicana. En acabar la guerra el 1939 es va exiliar a França i el 1942 a Mèxic, on va treballar com a comerciant. Fou un dels diputats presents en la reunió del Parlament de Catalunya de 1954 en la que fou elegit president de la Generalitat Josep Tarradellas.

## Enllaços externs

* «Francesc Riera i Claramunt». Gran Enciclopèdia Catalana. Barcelona: Grup Enciclopèdia Catalana.
* Francesc Riera i Claramunt Arxivat 2010-06-22 a Wayback Machine. a la Fundació Josep Irla
# Hazares

Els hazares (persa: هزاره), són un poble de parla persa que viu al centre de l'Afganistan (en la regió anomenada Hazarajat) i (com a refugiats) al sud-oest del Pakistan (a la zona de Queta) i a l'Iran. Són predominantment xiïtes i constitueixen la tercera ètnia de l'Afganistan (aproximadament el 10% del total de la població), composta per uns quatre milions d'individus. La ciutat principal de la regió on viuen és Bamian.
D'origen incert, alguns diuen que són mongols i altres que són turcs, tot i que el més probable és que siguin autòctons barrejats amb aquestes dues ètnies.
La taxa d'alfabetització entre els hazares és superior a la mitjana nacional, i tot i que els nens de sexe masculí formen encara la majoria dels alumnes, almenys un 40% dels infants que passen els exàmens d'entrada a l'institut són avui dia noies. Aquest poble té igualment un gran repertori de música hazara.

## Referències

* ↑ Monsutti, Alessandro. Guerres et migrations: réseaux sociaux et stratégies économiques des Hazâras d’Afghanistan. Neuchâtel: Institut d'Éthnologie,, 2004, p. 91-98. ISBN 9782735110308.

## Enllaços externs

* http://encyclopedia.com/history/asia-and-africa/middle-eastern-history/hazara
# Sargadelos (desambiguació)

«Sargadelos» té aquests significats:
* La parròquia de Sargadelos, en el municipi de Cervo, província de Lugo, Galícia.
* La ceràmica de Sargadelos, fàbrica i estil de ceràmica creada en el segle xviii pel marquès de Sargadelos.
* El grup industrial Sargadelos, fundada a mitjan segle xx per a la producció de ceràmica i productes relacionats.
* El ja citat marquès de Sargadelos, Antonio Raimundo Ibáñez Llano y Valdés.
# Eliezer Rabinovici

Eliezer Rabinovici (Jerusalem, 1946) és un físic teòric israelià. És professor emèrit de físiques (Leon H. & Ada G. Miller Chair) a l'Institut de Físiques Racah de la Universitat Hebrea de Jerusalem. Ha treballat en física d'altes energies teòrica, en particular en teoria quàntica de camps i teoria de cordes.

## Biografia

Rabinovici es va llicenciar (1969), graduar (1971) i doctorar (1974) a l'Institut Weizmann de Ciències. Va ser investigador postdoctoral a Fermilab (1975-1976) i al Laboratori Nacional Lawrence de Berkeley (1977). Ha treballat a la Universitat Hebrea de Jerusalem d'ençà el 1978, primer com a professor ajudant, associat (1981) i catedràtic (1985). Fa ser el cap de l'Institut de Físiques Racah, així com director de l'Institut d'Estudis Avançats d'Israel (2005-2012).
Ha exercit diverses responsabilitats científiques internacionals: cap del Comitè israelià de Física d'Altes Energies, co-editor de les revistes JHEP i Nuclear Physics B. El 2019, fou co-recipient del Premi d'AAAS de Diplomàcia en Ciència pel seu lideratge de 18-anys del projecte SÈSAM de font de llum de sincrotró a Jordània que ha estimulat la cooperació i activitat científica entre els països de l'Orient Mitjà. El 2021, va ser elegit president del Consell del CERN.

## Referències

* 1 2 3 «Eliezer RABINOVICI CV».
* ↑ «Eliezer RABINOVICI - Sharing Knowledge Foundation». Arxivat de l'original el 28 de setembre 2021. [Consulta: 29 setembre 2021].
* ↑ «INSPIRE-HEP Eliezer Rabinovici». [Consulta: 29 setembre 2021].
* ↑ «Eliezer Rabinovici – PeaceTalks». [Consulta: 29 setembre 2021].
* ↑ «Professor Eliezer Rabinovici elected as next President of the CERN Council». [Consulta: 29 setembre 2021].
# Isoperla peterzwicki

Isoperla peterzwicki és una espècie d'insecte plecòpter pertanyent a la família dels perlòdids.

## Etimologia

El seu nom científic honora la figura del professor Peter Zwick per les seues contribucions a l'estudi de les espècies asiàtiques del gènere Isoperla.

## Descripció

* Els adults presenten un color marró clar, el cap amb una franja marró fosc i els palps i les antenes de color marró fosc.
* Les ales anteriors del mascle fan 12 mm de llargària i les de la femella 13.
* La placa subgenital de la femella està poc desenvolupada.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: Tailàndia.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* 1 2 3 Stark, B.P. & I. Sivec, 2008. New Stoneflies (Plecoptera) from Asia. Illiesia, 4(1):1-10. «PDF».
* 1 2 Catalogue of Life (anglès)
* ↑ Zwick, P. & P. Surenkhorloo, 2005. The Mongolian species of Isoperlinae (Plecoptera: Perlodidae). Acta Zoologica Academiae Scientiarum Hungaricae, 51:253-276.
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Menard

* Per a altres significats, vegeu «Marc Menard».
Menard és una població del Comtat de Menard a l'estat de Texas (Estats Units d'Amèrica).

## Demografia

Segons el cens dels Estats Units del 2000, Menard tenia 1.653 habitants., 666 habitatges, i 438 famílies. La densitat de població era de 309,8 habitants/km².
Dels 666 habitatges en un 31,8% hi vivien nens de menys de 18 anys, en un 50,2% hi vivien parelles casades, en un 10,8% dones solteres, i en un 34,1% no eren unitats familiars. En el 31,4% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,2% tenia menys de 18 anys, un 6% entre 18 i 24, un 23,7% entre 25 i 44, un 22,6% de 45 a 60 i un 20,6% 65 anys o més.
L'edat mediana era de 40 anys. Per cada 100 dones de 18 o més anys hi havia 87,5 homes.
La renda mediana per habitatge era de 19.698 $ i la renda mediana per família de 27.125 $. Els homes tenien una renda mediana de 21.094 $ mentre que les dones 17.857 $. La renda per capita de la població era de 12.768 $. Aproximadament el 26,5% de les famílies i el 33,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Menard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Menard». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Rebel (pel·lícula)

Rebel és una pel·lícula dramàtica del 2022 escrita i dirigida per Adil El Arbi i Bilall Fallah. La pel·lícula és protagonitzada per Aboubakr Bensaihi, Lubna Azabal, Amir El Arbi, Tara Abboud i Younes Bouab. Se centra en el retrat d'una família musulmana trencada pel futur del seu membre més jove. S'ha doblat i subtitulat al català.
La pel·lícula es va exhibir per primer cop al Festival de Canes de 2022 el 26 de maig de 2022 i es va estrenar a França el 31 d'agost de 2022 i a Bèlgica el 5 d'octubre a càrrec de BAC Films i Wild Bunch. A la 12a edició dels Premis Magritte, Rebel va rebre quatre nominacions, entre elles la de millor actor i millor actriu per Bensaihi i Azabal, respectivament.

## Referències

* ↑ «Rebel». ésAdir. [Consulta: 29 maig 2023].
* ↑ Grierson, Tim. «‘Rebel’: Cannes Review». Screen Daily, 27-05-2022. [Consulta: 28 febrer 2023].
* ↑ «Magritte du cinéma : les nominations sont connues» (en francès). Le Soir, 10-02-2023. [Consulta: 22 febrer 2023].

## Enllaços externs

* Tràiler en català
# Eleccions legislatives gregues de 1935

Les eleccions legislatives gregues de 1935 se celebraren el 9 de juny de 1935, en un fort clima de tensió entre republicans i monàrquics. Va guanyar el Partit Popular i Panagis Tsaldaris va formar govern.

## Resultats

| Eleccions legislatives gregues de 1935 | Eleccions legislatives gregues de 1935 | Eleccions legislatives gregues de 1935 | Vots | Vots | Vots | Escons | Escons |
| Eleccions legislatives gregues de 1935 | Eleccions legislatives gregues de 1935 | Eleccions legislatives gregues de 1935 | No. | % | +− % | No. | +− |
| Unió de Reialistes | Ioannis Metaxàs Ioannis Rallis Georgios Stratos | | 14,80 | | 7 | |
| Partit Popular Partit Nacional Radical | Panagis Tsaldaris | | 65,04 | | 287 | |
| Unió Macedònia | | | 2,88 | | - | |
| Unió Nacional | | | 0.25 | | - | |
| Comunistes (KKE) i altres | | | 9.59 | | - | |
| Altres | | | 6.89 | | 6 | |
| Totals | Totals | | 100.00 | | | |
| Constituències | Constituències | | 38 | | 300 | |
| Vots vàlids | Vots vàlids | 1,029,196 | | | | |
| Vots nuls | Vots nuls | 61.166 | (5,61%) | | | |
| Vots totals | Vots totals | 1.090.362 | | | | |
| Electorat | Electorat | | | | | |
| Població | Població | 6.127.593 | | | | |
| Font: Texts of Constitutional History, vol. 2, p. 414. Encyclopedian Dictionary "the Sun", Volum 17, Article: Panagis Tsaldaris |||||||
# Luci Asini Gal

«Luci Asini Gal» té aquests significats:
Onomàstica:
* Luci Asini Gal I, militar i magistrat romà.
* Luci Asini Gal II, cònsol l'any 62.
* Lucius Asinius, llibre escrit per Llucià en què es creu que critica la figura del Luci de Patres.
# Vibi Crisp

Vibi Crisp (en llatí Vibius Crispus) va ser un orador romà.
Havia nascut a Vercelli i era molt ric i influent. Va ser contemporani de Quintilià que diu que els seus discursos eren molt notables pel seu estil agradable i elegant. Menciona amb preferència els que havia fet en casos civils per sobre dels que va dedicar a assumptes públics o estatals, i en va conservar alguns fragments. Vibi Crisp és mencionat també com un dels delators del seu temps.

## Referències

* ↑ Tàcit. Història II,10
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 892.
# Batalla de Rossbach

La batalla de Rossbach (5 de novembre de 1757) es va lliurar durant la Guerra dels Set Anys (1756-1763) prop del poble de Rossbach, per aquell temps pertanyent a la Saxònia prussiana. L'artilleria prussiana va obrir foc al voltant de les 15.15 hores, i la cavalleria de Frederic Guillem von Seydlitz va aparèixer poc després i va carregar contra la cavalleria austríaca i alemanya que es trobava encara en columna. La lluita va ser dura però els prussians van sortir vencedors i la cavalleria aliada es va dispersar.
Segons descendia la infanteria prussiana de la muntanya, la cavalleria de Seydlitz va marxar fins a col·locar-se davant del flanc dret de la columna francesa passades les poblacions de Posendorf i Tagewerden. La infanteria francesa va veure l'arribada de la infanteria prussiana quan els batallons de l'esquerra envoltaven la dreta del front francès. A això va ajudar una fondalada que ocultava l'avanç prussià un cop van haver baixat de la muntanya Janus. El front i l'ala dreta prussiana van aparèixer una mica més tard. Els francesos no van poder desplegar-se i només set batallons van aconseguir fer front a la infanteria prussiana, de manera que aviat van començar a flaquejar. La cavalleria de Seydlitz va carregar per la dreta contra l'exèrcit aliat i l'exèrcit imperial es va ensorrar. Soubise amb prou feines va poder controlar als seus homes, mentre Hilburghausen, en trobar a la rereguarda, va poder organitzar els seus batallons i cobrir la retirada francesa.
No obstant això, les tropes imperials, van acabar per fugir en patir un fort foc d'artilleria i rebre la càrrega de la cavalleria prussiana. A les 17:00 hores la batalla havia acabat. L'exèrcit de Frederic el Gran el Gran va patir 500 baixes, mentre que les pèrdues franceses i imperials van ser de 5.000 morts i 5.000 presoners. Frederic va decidir avançar cap a l'est per enfrontar-se als austríacs a Silèsia i un mes més tard va aconseguir la victòria a la batalla de Leuthen.

## Conseqüències

Després de la batalla de Rossbach, Jordi II del Regne Unit va revocar la Convenció de Kloster-Zeven, i el regne de Hannover va tornar a entrar en la guerra. Durant l'hivern, el seu nou comandant, el duc Ferran de Brunsvic-Wolfenbüttel va reagrupar el seu exèrcit i va llançar una sèrie d'ofensives que van fer retrocedir els francesos a través del riu Rin i mantenint segur el flanc occidental de Prússia durant la resta de la guerra.

## Referències

* ↑ Anderson, 2007, p. 215-216.
* ↑ Asprey, 1986, p. 486.

## Bibliografia

* Anderson, Fred. Crucible of War: The Seven Years' War and the Fate of Empire in British North America, 1754–1766 (en anglès). Vintage – Random House, 2007. ISBN 978-0-307-42539-3.

## Enllaços externs

* Envueltos en la Historia
* Batalla de Rossbach a puzzle de la historia.com
# Eleccions legislatives gregues de 1946

Les eleccions legislatives gregues de 1946 se celebraren el 31 de març de 1946. Van estar marcades per l'abstenció del Partit Comunista de Grècia i la forta polarització entre els partits de dreta i esquerra que van dur a la guerra civil grega de 1946-1949. Es va formar un govern de concentració presidit per Konstantinos Tsaldaris i el referèndum posterior va retornar Jordi II de Grècia de l'exili.
| Eleccions legislatives gregues de 1946 | Eleccions legislatives gregues de 1946 | Eleccions legislatives gregues de 1946 | Vots | Vots | Vots | Escons | Escons |
| Eleccions legislatives gregues de 1946 | Eleccions legislatives gregues de 1946 | Eleccions legislatives gregues de 1946 | No. | % | +− % | No. | +− |
| | Front Patriòtic Unit Inomeni Parataxis Ethnikofronon * Partit Popular * Partit Nacional dels Liberals (Κόμμα Εθνικών Φιλελευθέρων) * Partit Reformador * Altres | Konstantinos Tsaldaris Stylianos Gonatas | 610,995 | 55.12 | | 206 156 34 5 11 | |
| | Unió Política Nacional Ethniki Politiki Enosis * Party of "Venizelian Liberals" * Partit Democràtic Socialista de Grècia * Partit Nacional Unionista * Others | Sophoklis Venizelos Georgios Papandreu Panayiotis Kanellopoulos | 213,721 | 19.28 | | 68 31 7 27 3 | |
| | Partit Liberal | Themistoklis Sophoulis | 159,525 | 14.39 | | 48 | |
| | Unió Patriòtica Ethnikon Komma Ellados | Napoleon Zervas | 66,027 | 5.96 | | 20 | |
| | Unió de la Mentalitat Nacional Enosis Ethnikofronon | Theodoras Tourkovasilis (Θεόδωρος Τουρκοβασίλης) | 32,538 | 2.94 | | 9 | |
| | Llistes d'Independents | | 12,036 | 1.08 | | 2 | |
| | Unió de Partits Agraris Enosis Agrotikon Kommaton | | 7,447 | 0.67 | | 1 | |
| | Partit per la Unió Nacional (Χίτες) | | 1,848 | 0.17 | | - | |
| | Partit Civil i Agricultor | | 1,114 | 0.10 | | | |
| | Parataxis dels Cristians Ortodoxos Grecs | | 298 | 0.03 | | - | |
| | Partit Patriòtic de Reservistes | | 63 | 0.01 | | - | |
| | Partit de la Unió Nacional | | 15 | 0.00 | | - | |
| | Partit Social de Grècia | | 13 | 0,00 | | - | |
| | Altres | | 2.833 | 0,25 | | - | |
| Votants | Votants | Votants | 1.121.695 | | | 354 | |
| Vots vàlids | Vots vàlids | Vots vàlids | 1.108.472 | 15,49%$^†$ | | | |
| Vots nuls | Vots nuls | Vots nuls | 13.223 | 1,18 | | | |

## Referències

* ↑ Dieter Nohlen & Philip Stöver (2010) Elections in Europe: A data handbook, p830 ISBN 978-3-8329-5609-7
# Luci Asini Gal I

Luci Asini Gal (en llatí Lucius Asinius C. F. Gallus) va ser un magistrat romà esmentat als Fasti on s'explica que va celebrar un triomf l'any 26 aC. Els triomfs estaven generalment reservats als cònsols, però no consta l'exercici d'aquesta magistratura.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 225.
# Jacques Pillois

Jacques Pillois (París, 4 de febrer de 1877 - Nova York, 3 de gener de 1935) fou un compositor i organista francès.

## Obres

* Una Petite suite rusienne,
* Sis Proses Lyriques,
* Un Prélude symphonique,
* El poema líric L'anémone et la rose, inspirat en poema de Leconte de Lisle.
* Un Triptyque.
* Feuilliets de guerre,poema simfònic.
* Diverses composicions de música de cambra.

## Bibliografia

* Enciclopèdia Espasa. Suplement de l'any 1935, pàg. 160 (ISBN 84-239-4584-7)
* Enciclopèdia Espasa. Suplement de l'any 1935, pàg. 160 (ISBN 84-239-4584-7)
# Vibi Virri

Vibi Virri (en llatí Vibius Virrius) va ser un polític, dirigent de la ciutat de Càpua.
Després de la batalla de Cannes l'any 216 aC, va instigar als seus conciutadans a revoltar-se contra els romans i abraçar el camp d'Hanníbal i els cartaginesos. Quan Càpua va ser conquerida pels romans el 211 aC després d'un llarg setge, Vibi va recomanar al senat de suïcidar-se abans que caure en mas dels enemics. Vint-i-set senadors van seguir el consell i es van reunir amb ell a casa seva, on després d'un sumptuós banquet, es van enverinar.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1252.